CELEX: C2006/131/37
Language: el
Date: 2006-06-03 00:00:00
Title: Υπόθεση C-499/04: Απόφαση του Δικαστηρίου (τρίτο τμήμα) της  9ης Μαρτίου 2006  (αίτηση του Landesarbeitsgericht Düsseldorf για την έκδοση προδικαστικής αποφάσεως) — Hans Werhof κατά Freeway Traffic Systerms GmbH & Co. KG (Μεταβίβαση επιχειρήσεων — Οδηγία 77/187/ΕΟΚ — Διατήρηση των δικαιωμάτων των εργαζομένων — Συλλογική σύμβαση ισχύουσα έναντι του μεταβιβάζοντος την επιχείρηση και του εργαζομένου κατά τον χρόνο της μεταβιβάσεως)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/21
            
         Απόφαση του Δικαστηρίου (τρίτο τμήμα) της 9ης Μαρτίου 2006 (αίτηση του Landesarbeitsgericht Düsseldorf για την έκδοση προδικαστικής αποφάσεως) — Hans Werhof κατά Freeway Traffic Systerms GmbH & Co. KG
   (Υπόθεση C-499/04) (1)
   
   (Μεταβίβαση επιχειρήσεων - Οδηγία 77/187/ΕΟΚ - Διατήρηση των δικαιωμάτων των εργαζομένων - Συλλογική σύμβαση ισχύουσα έναντι του μεταβιβάζοντος την επιχείρηση και του εργαζομένου κατά τον χρόνο της μεταβιβάσεως)
   (2006/C 131/37)
   Γλώσσα διαδικασίας: η γερμανική
   Αιτούν δικαστήριο
   Landesarbeitsgericht Düsseldorf
   Διάδικοι στην υπόθεση της κύριας δίκης
   
      Προσφεύγων: Hans Werhof
   
      Καθής: Freeway Traffic Systerms GmbH & Co. KG
   Αντικείμενο της υποθέσεως
   Αίτηση εκδόσεως προδικαστικής αποφάσεως — Landesarbeitsgericht Düsseldorf — Ερμηνεία του άρθρου 3, παράγραφος 1, της οδηγίας 98/50/ΕΚ του Συμβουλίου, της 29ης Ιουνίου 1998, με την οποία τροποποιήθηκε η οδηγία 77/187/ΕΟΚ περί προσεγγίσεως των νομοθεσιών των κρατών μελών, των σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων (ΕΕ ειδ. έκδ. 05/002, σ. 171) — Υποχρεώσεις του εκδοχέα ως προς τη διατήρηση των ευνοϊκότερων όρων εργασίας που απορρέουν από συλλογική σύμβαση ισχύουσα έναντι του μεταβιβάζοντος την επιχείρηση και του εργαζομένου κατά τον χρόνο της μεταβιβάσεως
   Διατακτικό της αποφάσεως
   Το άρθρο 3, παράγραφος 1, της οδηγίας 77/187/ΕΟΚ του Συμβουλίου, της 14ης Φεβρουαρίου 1977, περί προσεγγίσεως των νομοθεσιών των κρατών μελών, των σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων, έχει την έννοια ότι, όταν η σύμβαση εργασίας παραπέμπει σε συλλογική σύμβαση δεσμεύουσα τον εκχωρητή, δεν απαγορεύει να μη δεσμεύεται ο εκδοχέας, ο οποίος δεν μετέχει σε τέτοια συλλογική σύμβαση, από συλλογικές συμβάσεις μεταγενέστερες εκείνης που ίσχυε κατά τον χρόνο της μεταβιβάσεως της εγκαταστάσεως.
   
      (1)  ΕΕ C 31 της 05.02.2005